મુંબઇ: હોનહાર અભિનેતા ગાયક આયુષમાન ખુરાનાનો આજે બર્થ ડે છે. આ કલાકાર આજે ૩૪ વર્ષનો થયો. ચંડીગઢથી મુંબઇ કામની શોધમાં આવેલા આ અભિનેતાએ અત્યાર સુધીમાં મોટે ભાગે બિનપરંપરાગત ફિલ્મો કરી છે.આયુષમાનની ફિલ્મોગ્રાફી જોઇએ તો નિઃસંતાન દંપતી માટે વીર્યદાન અને વીર્યબેંકની કથા કહેતી વીકી ડોનર, સતત ટેન્શનમાં જીવતા પુરુષને નડતી ઇરેેક્ટાઇલ ડિસફંક્શનની તકલીફની વાત કરતી ફિલ્મ શુભ મંગલ સાવધાન અને હવે મોટી વયના દંપતીને ત્યાં ફરી પારણું બંધાવાની શક્યતાના પગલે પરિવારમાં પ્રવર્તતી રમૂજી પરિસ્થિતિની વાત કરતી ફિલ્મ બધાઇ હો લઇને આયુષમાન આવી રહ્યો છે. એ એક સારો ગાયક પણ છે અને અત્યાર સુધીમાં એના બે સિંગલ આલ્બમ પણ રિલિઝ થઇ ચૂક્યા છે. આયુષમાન સ્કૂલમાં ભણતો હતો ત્યારે બારમા ધોરણના ટયુશન ક્લાસમાં પરિચય થયો એ યુવતી તાહિરા કાશ્યપ જોડે એણે લગ્ન કર્યાં છે અને બંનેનું સુખી લગ્નજીવન છે. સ્કૂલનું શિક્ષણ પૂરું કર્યા બાદ બંનેએ માસ કોમ્યુનિકેશનો કોર્સ જોઇન્ટ કર્યો. એ પૂરું કરતાં કરતાં બંનેને નાટકોમાં રસ પડયો અને એક જ નાટય મંડળીમાં બંને જોડાયાં હતા. ૨૦૧૧ના નવેંબરમાં બંનેએ સાદગીથી લગ્ન કર્યાં હતાં.